b"\n_START_ARTICLE_\nNord magn\xc3\xa8tic\n_START_PARAGRAPH_\nEl nord magn\xc3\xa8tic \xc3\xa9s la direcci\xc3\xb3 que assenyala l'agulla imantada d'una br\xc3\xbaixola, la del Pol Nord magn\xc3\xa8tic, adre\xc3\xa7a que no coincideix amb la del nord geogr\xc3\xa0fic, excepte en els punts de l'hemisferi nord situats en el mateix meridi\xc3\xa0 que el nord magn\xc3\xa8tic._NEWLINE_La Terra genera un camp magn\xc3\xa8tic que es diu camp geomagn\xc3\xa8tic o camp magn\xc3\xa8tic terrestre. L'estudi d'aquest camp geomagn\xc3\xa8tic es remunta al segle XVII, quan l'angl\xc3\xa8s William Gilbert va publicar el llibre De Magnete, en 1600._NEWLINE_El nord magn\xc3\xa8tic es despla\xc3\xa7a a poc a poc, pel que la seua posici\xc3\xb3 marcada per a un any \xc3\xa9s nom\xc3\xa9s un terme mitj\xc3\xa0. Actualment es despla\xc3\xa7a uns cent metres diaris (40 km/any). A m\xc3\xa9s, el camp magn\xc3\xa8tic creix i decreix en intensitat al llarg dels anys i, peri\xc3\xb2dicament, s'inverteix la polaritat, en cicles de milers d'anys. La fase actual \xc3\xa9s decreixent. _NEWLINE_Es va despla\xc3\xa7ar de manera imprevisible per als ge\xc3\xb2legs el 2019. Es va despla\xc3\xa7ar cap a Sib\xc3\xa8ria. A\xc3\xa7\xc3\xb2 provoc\xc3\xa0 que tots els aparells que hi depenen d'aquesta havien de ser corregits.\n_START_SECTION_\nDataci\xc3\xb3 arqueol\xc3\xb2gica\n_START_PARAGRAPH_\nLa variaci\xc3\xb3 de posici\xc3\xb3 del Nord magn\xc3\xa8tic, al llarg de la Hist\xc3\xb2ria de la Terra, \xc3\xa9s utilitzada pels arque\xc3\xb2legs per a datar elements que van conservar les seues propietats magn\xc3\xa8tiques i l'orientaci\xc3\xb3, tals com: les bases argilenques de forns prehist\xc3\xb2rics."